597bba5b98472e5a7374a43abcc0c5be
1. Lejekontrakt og indﬂytningssyn
---------------------------------


boligportal.dk
2020.45

Har du læst kapitlet om lejekontrakt, ved du, at det er vigtigt for både dig og din nye lejer med en god lejekontrakt. Foruden lejekontrakten skal du også huske indﬂytningssynet. Lav indﬂytningssynet den dag du overdrager nøglerne til din nye lejer. Så er du sikker på at huske det, og at lejeren står til ansvar fra dag 1. Gennemgå lejligheden og notér eksisterende skader/skrammer ned og supplér gerne med billeder. Når I er enige om standen ved indﬂytning, bliver det nemmere at nå til enighed om regningen for istandsættelse ved fraﬂytningen.



c6a0925539542458190ffe9b2b98cc26
2. Husorden
-----------


boligportal.dk
2020.45

Det kan også være en rigtig god idé at udlevere en husorden, når de nye lejere modtager nøglerne til dit lejemål. Med husordenen får du mulighed for at fortælle lejerne, hvad du forventer af dem. Ligger dit lejemål eksempelvis i en opgang, kan det være, der er aftaler for ro og orden og aftaler om tidspunkter for brug af vaskekælderen, som dine nye lejere skal kende til. Med andre ord er en god husorden med til at sørge for ro og orden, og sikrer desuden, at dine lejere kender til regler og aftaler, og at de får et godt forhold til deres nye naboer.



6091b4a8d71227a93ded25468004d283
3. Nem kommunikation
--------------------


boligportal.dk
2020.45

Aftal med lejer, at al kontakt foregår elektronisk, så du kan kommunikere med lejer via e-mail. Det er oftest det nemmeste for både dig og lejeren. At kontakten skal foregå elektronisk kan med fordel skrives ind i lejekontrakten. Derudover er det rart for lejeren, at du svarer på henvendelser, så hurtigt du kan. Har du meget at se til, kan det nemt blive nedprioriteret, men for lejeren kan et dryppende vandrør være meget stressende. Det er også i din interesse, at der bliver passet godt på lejemålet.



0265c7db6882a2816de72c4ec0b8bb3d
4. Respektér lejers ejendomsret
-------------------------------


boligportal.dk
2020.45

Når du som udlejer vælger at udleje en bolig, overdrager du samtidig den private ejendomsret til din lejer, og det betyder med andre ord, at lejeren har ret til privatliv. Derfor skal et eventuelt besøg altid bakkes op af en god grund og varsles i god tid. Skal du aﬂæse vand- og varme kan det eksempelvis være en god grund.



ab7578dcd84db5373f8302cce70a608e
5. Hold lejer orienteret
------------------------


boligportal.dk
2020.45

Hold din lejer orienteret om, hvad der foregår i ejerforeningen, hvis du er medlem af sådan én. Invitér eventuelt lejeren med til møder i ejerforeningen.



8550c3cb21c1982d5053c2fbac9b6b10
6. Udlejning af bolig under salg
--------------------------------


boligportal.dk
2020.45

Hvis du skal udleje en bolig der er til salg, skal du tænke på følgende:


* Du skal fastsætte huslejen ud fra gældende regler for omkostningsbestemt leje samt skatteregler for fast udlejning af bolig. Læs mere om **[fastsættelse af husleje](http://www.boligportal.dk/info/boligudlejning/husleje/)** eller **[skatteregler ved udlejning af bolig](http://www.boligportal.dk/info/boligudlejning/skatteregler/)**.
* Hvordan du fastsætter lejeperioden. Læs nærmere om [**lejeperiode og opsigelse**.](http://www.boligportal.dk/info/boligudlejning/lejeperiode-og-opsigelse/)


Husk, at salg ikke er en gyldig årsag for udlejer til at opsige en løbende lejeaftale. Skal du selv benytte boligen (til egen beboelse), kan du opsige lejeaftalen med et års varsel. Får du boligen solgt, overtager køber imidlertid som udgangspunkt din rolle i den gældende lejeaftale med lejer. Køber kan således forsøge at opsige lejer med et års varsel for selv at anvende boligen til beboelse. Hvis lejeren modsiger sig dette, skal sagen afgøres ved boligretten.


Hvad angår lejeperioden, indgås der ofte en tidsbegrænset aftale med gensidig kort opsigelsesvarsel, eksempelvis en til tre måneder ved salg eller ønsket fraflytning. Der er dog ikke hjemmel i lejeloven for denne type aftale, da lejeloven er baseret på, at en lejer, der overholder sin del af aftalen om betaling af husleje, vedligeholdelse af lejemål osv., ikke kan opsiges af udlejer. En gensidig aftale mellem dig og lejer om tre måneders opsigelse beror derfor på, at lejeren vælger at efterleve dit ønske om opsigelse, når den tid kommer. Modsætter de sig at fraflytte lejemålet, skal sagen afgøres i boligretten, hvor praksis tages ud fra lejeloven.


Der er potentielt en del faldgruber ved udlejning af boliger under salg, så det kan anbefales at tage en boligadvokat eller ejendomsmægler med på råd, inden du annoncerer boligen til leje.



e007875838eb200ec7908f0924deb23a
7. Frygt ikke for mange henvendelser på din bolig
-------------------------------------------------


boligportal.dk
2020.45

Når du har oprettet en bolig hos BoligPortal, kan du filtrere blandt de lejere, der har kontaktet dig, ud fra alder, beskæftigelse m.m.. Derved kan du hurtigt skabe dig et overblik og kontakte de lejere, der er relevante for dig. Du skal dermed ikke frygte, at du får for mange henvendelser og mister overblikket. Når du har fundet den rigtige lejer og du markerer lejemålet som udlejet, vil systemet desuden automatisk sende et høfligt afslag til de resterende boligsøgende, der har vist interesse for din bolig. Så dette skal du heller ikke bekymre dig om.


